cyanic-selkie/wikianc huggingface dataset:
מנוחתו האחרונה של קלייד ברוקמן
מנוחתו האחרונה של קלייד ברוקמן (באנגלית: Clyde Bruckman's Final Repose) הוא הפרק הרביעי בעונתה השלישית של סדרת המדע הבדיוני "תיקים באפלה". בפרק חוקרים סוכני ה-FBI פוקס מאלדר (דייוויד דוכובני) ודיינה סקאלי (ג'יליאן אנדרסון) שרשרת רציחות של חוזי עתידות ומגייסים לעזרתם סוכן ביטוח (פיטר בויל בהופעת אורח) המאמין שביכולתו לנבא את נסיבות מותם של בני אדם. הפרק זיכה את הסדרה בשני פרסי אמי והוא נחשב לאחד מפרקיה הבולטים ביותר.
כתיבה
מורגן הכליל מספר בדיחות פנימיות בפרקים אותם כתב עבור הסדרה. כך למשל שמו של קלייד ברוקמן הוא מחווה לתסריטאי והבמאי מתקופת הראינוע קלייד ברוקמן, שהיה מהתסריטאים שהשפיעו ביותר על מורגן, ובדומה לדמות שבפרק ביצע התאבדות. הפרק עושה שימוש אף בשמותיהם של תסריטאי ראינוע נוספים וכן בפרטי טריוויה הקשורים אליהם.
Cupid
רקע, הוצאה וקידום
ב-15 בפברואר 2023, אטרקט פרסמה לוח זמנים בחשבונות המדיה החברתית של פיפטי פיפטי, והכריזה על צאתו של אלבום הסינגל הראשון של הלהקה ב-24 בפברואר. שלושה ימים לאחר מכן, נחשף כי אלבום הסינגל נקרא The Beginning: Cupid והוא מורכב משלוש גרסאות של "Cupid"; הגרסה הראשית שלו, המבוצעת בקוריאנית, גרסת "Twin", המבוצעת באנגלית על ידי סיו ואראן בלבד והגרסה האינסטרומנטלית שלו. גרסת "Twin", שנקראה ככזו בשל היותה זהה למקור עם מספר שינויים, נועדה לקדם את השיר ברחבי העולם. כמתוכנן, הסינגל יצא לאור בפלטפורמות המוזיקה השונות ב-24 בפברואר 2023.
הלבוש המסורתי של הבדואיות
מאפייני לבוש עיקריים
לבושן המסורתי של הנשים הבדואיות בנגב כולל את שמלת הת'וב השחורה המורכבת משלושה חלקים: חצאית, לבבית ושרוולים. החצאית, גולשת מקו המותן ועד הקרסול עשויה מארבע עד שש יריעות בד מלבניות המקושטות בנפרד ומחוברות זו לזו. חלקה העליון של השמלה עשוי משני ריבועי בד, לגב ולחזית. חלקו התחתון של הבד מתחבר ישירות לחצאית. החלק האחורי הוא יריעת בד אחת שלמה. בחזית- פתח צוואר ומחשוף צר. בקו הכתף, או בסמוך לו לאורך הזרוע, מתחבר השרוול, שגזרתו צרה ומגיע עד לכף היד.
לבושן זה מאופיין בקישוטים רבים באזור הגב והחזה, ללא קישוטים באזור התחתון של השרוולים.
זכות הקניין
זכות הקניין במשנתו של ג'ון לוק
(סעיף 124) "עיקר התכלית שלשמה מתאחדים בני אדם במסגרת של קהילות, ומקבלים על עצמם את מרותו של ממשל, היא שמירה על קנינם."
החזקת זכויות קניין
זכויות הקניין עשויות להיות מוחזקות בידי החברה, בידי מוסדות או בידי פרטים. מכאן שהבעלות עשויה להיות בעלות הציבור (החברה, המשפחה המורחבת, הכפר, המדינה), בעלות פרטית (אדם, שותפות, שליט) או בעלות מוסדית (הארגון). זכות קניין פרטית היא זכות המועברת לאדם, והוא בעל השליטה על השימוש שיעשה במקורות הנמצאים במחסור. בעלות על הנכס מותנית בכך שבעל הנכס מחזיק בחלק ניכר של סל הזכויות בנכס. יש המבחינים בין רכוש אישי ורכוש פרטי. הרכוש האישי הוא זה המשמש את הפרט ובני ביתו. הרכוש הפרטי הוא רכוש שבאמצעותו מפיק הפרט רווח (אמצעי ייצור).
רבוס
את הרבוסים פותרים תוך כדי ניסיון "לקרוא" את האיור. לפותרים מספקים שני סוגי רמזים: מספר המילים ומספר האותיות בכל מילה, ורמז מילולי-הגדרתי.
כדורגל בפינלנד
תחרויות מועדונים
הגביע הפיני, שנוסד בשנת 1955, הוא טורניר הגביע הלאומי של פינלנד, והוא פתוח לכל המועדונים החברים בהתאחדות הפינית. לטורניר הגביע של שנת 2008 נרשמו 361 קבוצות על מנת לקחת חלק בתחרות - כולל קבוצות מכל הליגות הנמוכות, קבוצות ותיקים וקבוצות נוער. קבוצת פ.צ. האקה מחזיקה בשיא הזכיות בטורניר, עם 12 זכיות. מלבד הגביע הפיני, משוחק גם טורניר גביע הליגה הפינית, הנערך לפני פתיחת העונה.
בניגוד למרבית מדינות העולם האחרות ובדומה לנהוג במדינות צפון אירופה, עונת המשחקים של כל תחרויות הכדורגל המקומיות בפינלנד נערכות בשנה קלנדרית - נמתחות על פני האביב, הקיץ והסתיו, במשל מצבי מזג אוויר שונים. שיטה זו נמצאת בשימוש גם בשאר המדינות הנורדיות. בכל עונה, הקבוצה שזוכה באליפות הליגה הפינית הבכירה נכנסת למוקדמות ליגת האלופות בעונה שלאחר מכן, בעוד שהקבוצות שסיימו במקומות השני והשלישי, בנוסף לקבוצה שזכתה בגביע הפיני, נכנסות למוקדמות הליגה האירופית. קבוצת ה.י.ק. הלסינקי מחזיקה בשיא הזכיות באליפות פינלנד, עם 21 זכיות.
זישה לנדוי
חייו
לנדוי כתב ספרי שירה ביידיש, ותרגם ליידיש מספרות העולם. בין השאר תרגם יצירות של איוון גונצ'רוב, ברנרד קלרמן ועוד. אף אחת מיצירותיו לא תורגמה לעברית.
ירוסלב סייפרט
ביוגרפיה
סייפרט נולד בז'יז'קוב, פרבר של העיר פראג באוסטרו-הונגריה. אוסף שיריו הראשון התפרסם בשנת 1921 ובמהלך שנות העשרים הוא נחשב לדמות מובילה באוונגרד של צ'כוסלובקיה. סייפרט היה בין מייסדי העיתון "Devětsil" לצד ויטסלב נזוול. כחבר המפלגה הקומוניסטית היה עורכם של מספר עיתונים מפלגתיים ("Rovnost", "Srsatec" ו-"Reflektor") ועבד בבית דפוס.
בשנת 1929 עזב סייפרט עם קבוצת חברים את המפלגה הקומוניסטית והיה בין החותמים על המצע שהתנגד לסממנים הבולשביקיים שפשטו בקרב הנהגת המפלגה. לאורך שנות השלושים והארבעים הוא עבד כעיתונאי בקרב חוגים סוציאל-דמוקרטיים. בשנת 1949 פסק מעיסוקו בעיתונאות והתמסר לכתיבה. עבודתו זכתה להכרה בקבלתו פרסים ממלכתיים בשנים 1936, 1955 ו-1968 ובשנת 1967 הוא הוכרז כאמן הלאומי של צ'כוסלובקיה. בשנים 1968–1970 עמד סייפרט בראש התאחדות הסופרים הצ'כוסלובקים. בשנת 1977 הוא היה בין החותמים על "אמנת 77" שהתנגדה לשלטון במדינה.
יוסף מנדלסון
ביוגרפיה
בנו של משה מנדלסון, אשר נולד לאחר שתי בנות. הוא היה ילד מוכשר ואביו השקיע רבות בחינוכו; הוא שכר לו את הרץ הומברג כמורה פרטי ללימודי יהדות, את ר' שלמה דובנה כמורה לעברית ומורים אחרים ללימוד שפות ומדעים. פרויקט "הביאור" של אביו לתורה התפתח מחומר הלימוד שהכין אביו כאשר לימד אותו. הוא השתתף בשיעורי הפילוסופיה שהעביר אביו בשנותיו האחרונות, ושעל פיהם פרסם האב את ספרו Morgenstunden ("מועדי שחר"), וכן שמע שיעורים בפיזיקה מפי מרקוס הרץ ובכימיה מפי הכימאי הגרמני מרטין היינריך קלפרות. מצעירותו היה ידיד קרוב של אלכסנדר פון הומבולדט ובהמשך ימיו אף תמך בו תמיכה כספית.
ב-1792 הקים בברלין את "אגודת הידידים" (Gesellschaft der Freunde), קבוצה של אינטלקטואלים בורגנים יהודים, שעזבו את המסורת ואימצו השקפות של נאורות, וביקשו לתמוך זה בזה בהתנגדותם להנהגה הרבנית האורתודוקסית. באגודה היו חברים בתקופות שונות גם שלמה מימון ויצחק אייכל, והיא פעלה מספר שנים עד שדעכה בסביבות 1800.
אזור כלכלי בלעדי
ברזיל
שטחו של האזור הכלכלי הבלעדי של ברזיל עומד על כ-3,660,995 קמ"ר, שטח זה כולל הן את השטח סביב היבשת והן את השטח סביב האיים השייכים למדינה. ב-17 במאי 2004, הגישה המדינה את תביעתה לוועדת האו"ם לגבולות המדף היבשתי (CLCS) לצרף עוד שטח של 708,805 קמ"ר מהמדף היבשתי.
דרום אפריקה
שטחו הכולל של האזור הכלכלי הבלעדי של דרום אפריקה 1,535,538 קמ"ר ומורכב משני חלקים:
קוריאה הדרומית
]]
פיליפינים
האזור הכלכלי הבלעדי של הפיליפינים משתרע על שטח בגודל כ-2,265,684 קמ"ר. הפיליפינים הכריזו על אזור כלכלי בלעדי בהכרזה נשיאותית ב-11 ביוני 1979, קיבלה את אמנת חוק הים ב-16 בנובמבר 1994 והרחיבה את האזור גם למדף היבשת באזור בנהם ב-2 ביולי 2012. המדינה נמצאת בסכסוך עם סין על השטח שבים סין הדרומי כמו גם ויכוח עם וייטנאם בנושא איי ספרטלי והאזור סביבם, לפיליפינים יש גם סכסוך עם טאיוואן שאף הביא במאי 2013 לירי על ספינת דיג טאיוואנית.
פקיסטן
לפקיסטן אזור כלכלי בלעדי בשטח 201,520 קמ"ר בים הערבי שהוכרז בדצמבר 1976, אמנת חוק הים נחתמה בדצמבר 1982 ואושררה בפברואר 1997, כמו כן ביקשה המדינה להרחיב את השטח למדף היבשת באפריל 2009 וכן חתמה על הסכם תיחום עם עומאן בשנת 2000. פקיסטן טוענת לזכות פיקוח (שלא בהתאם לחוק הים) על מעבר ספינות ומטוסים באזורים מסוימים של האזור הכלכלי הבלעדי בשל פעילות צבאית והיא נמצאת בסכסוך גבולות עם הודו וכן בסכסוך על זכויות דיג.
קפריסין
השטח ממזרח לקפריסין הוא חלק ממאגר הגז במזרח הים התיכון שנמשך מחופי מצרים צפונה והחל מתחילת שנות האלפיים התגלו כמויות משמעותיות של גז טבעי באזור המכונה בלוק 12 (אפרודיטה) באזור הכלכלי הבלעדי של קפריסין, כ-175 ק"מ דרומית ללימסול ב-33°5′40 צ' ו-32°59′0″ מ' (סמוך לנקודת החיתוך של גבולות ישראל-לבנון-קפריסין). באוגוסט 2011, נובל אנרג'י חתמה על הסכם לייצור שיתוף עם ממשלת קפריסין בנוגע לפיתוח המסחרי של השטח. בתגובה איימה טורקיה, לגייס כוחות חיל הים שלה במקרה שקפריסין תנסה להמשיך בתוכניותיה להתחיל בקידוח בבלוק 12. מאמצי הקידוח של קפריסין קיבלו את תמיכתן של ארצות הברית, של האיחוד האירופי ושל האו"ם וב-19 בספטמבר 2011 החלו הקידוחים בבלוק 12 ללא כל תקריות.
סימארון (סרט, 1960)
הסרט היה מועמד לפרס אוסקר על העיצוב האמנותי והסאונד.
ליו שין
לְיוֹ שִׂין (50 לפנה"ס בערך - 23, סינית מסורתית: 劉歆; סינית מפושטת: 刘歆) היה אסטרונום והיסטוריון סיני בתקופת שושלת שין.
קוואליטי קונטרול מיוזיק
בלייבל חתומים אמנים רבים, בהם מיגוס, ליל יאכטי, ליל בייבי וסיטי גירלז. בלייבל חתומה גם קארדי בי על הסכם ניהול.
צ'יפאטה
מיקום
צ'יפאטה ממוקמת כ־570 קילומטרים, מזרחית ללוסקה, עיר הבירה של זמביה, וכ־150 קילומטרים ממערב לליונגווה, עיר הבירה של מלאווי. הגובה הממוצע של צ'יפאטה הוא 1,181 מטרים, מעל פני הים.
סקירה כללית
צ'יפאטה היא העיר הראשית של בני נגוני בזמביה. בני נגוני אימצו את שפות השבטים שכבשו, כך שצ'ואה-Chewa ונסנגה-Nsenga הן השפות העיקריות שלהם, אף על פי שטומבוקה-Tumbuka ואנגלית מדוברות באופן נרחב. בנוסף מדוברות בעיר גם כמה שפות הודיות, שכן מספר רב של הודים ילידי זמביה חיים בעיר. העיר ממוקמת בסמוך לגבול עם מלאווי, וכביש המזרח הגדול שמחבר בין הבירות לילונגווה כ־150 קילומטרים מזרחה, ולוסקה כ־570 קילומטרים מערבה, עובר דרכה. צ'יפאטה מהווה נקודת גישה המועדפת לפארק הלאומי דרום לואנגווה הנמצא מדרום לעיר במרחק של כ־125 קילומטרים.
אוכלוסייה
מחוז צ'יפאטה היה בעל אוכלוסייה של כ־455,783 תושבים בשנת 2010, דבר שהעמיד את מחוז צ'יפאטה במקום השלישי בגודלו במדינה מבחינת מספר התושבים. בעיר צ'יפאטה באותה שנה (2010) חיו 116.600 תושבים. הקבוצות האתניות השולטות בעיר הם צ'ווה, טומבוקה, Ngoni ו- Nsenga.
תיירות
טקס ה- Nc'wala של אנשי הנגוני מתקיים ברובע מוטנגולני בפאתי צ'יפאטה. בטקס חוגגים את קטיף הפירות הראשונים והוא נערך בדרך כלל בסוף פברואר.
הפיגוע באוניברסיטת באצ'ה חאן
הפיגוע באוניברסיטת באצ'ה חאן הוא פיגוע טרור שהתרחש ב-20 בינואר 2016, ובמהלכו חמושים פתחו באש באוניברסיטת באצ'ה חאן בצ'ארסדה שבצפון פקיסטן. בפיגוע נהרגו לפחות 22 איש ו-50 נפצעו.
כשנה לפני פיגוע זה אירע בעיר פשאוור הסמוכה טבח בתלמידי בית ספר, במהלכו נרצחו 145 אנשים, שביניהם נמנו כ-132 תלמידים בגילאים 6–16.
מעגל הקסמים
עלילת הספר
עלילת הספר מתרחשת בימי המלחמה הקרה. מותם של שני אישים בכירים, משני צדי המתרס, מזעזע את האיזון בין שתי המעצמות. מן הצד האחד בערב חג המולד, בבית הזונות המפואר ביותר בניו יורק, נרצח ראש המטות המשולבים של צבא ארצות הברית, הגנרל אנתוני בלקבורן. ברוסיה נרצח מדען גרעין בכיר. בשני המקרים הראיות מעידות כי מתנקש מן הצד שכנגד ביצע את המשימה. האירועים מעמידים את עולם הביון האמריקאי על רגליו. בברית המועצות מתגלה לוואסילי טאליינקוב, "הצפעוני", הרוצח המקצועי ביותר של הק.ג.ב כי ארגון מרושע ורב עוצמה, שאנשיו מחזיקים בעמדות מפתח בכל מדינה בעולם, שהיה מעורב כמעט בכל רצח פוליטי במאה העשרים, זומם עכשיו לגרור את המעצמות לעימות עולמי, ולנצל את המהומה להגיע לשליטה מוחלטת. בהיעדר תמיכה מבית, מבודד ומנוכר מחליט טאליינקוב לפנות לאדם היחיד היכול לסייע לו, אויבו משכבר – "הזאב הבודד", הוא בראנדון סקופילד, הסוכן החשאי והמתנקש המיומן ביותר של חטיבת השירות הקונסולרי ("שיר קונס") במשרד החוץ האמריקני.
שגרירות סין בישראל
השגרירות ממוקמת ברחוב בן יהודה 219–220 בתל אביב, והיא מחזיקה במחלקה עסקית בדרך נמיר 94.
לורן קוסיילני
לוריין
קוסיילני סייע ללוריין לסיים את העונה במקום השביעי, המיקום הטוב ביותר של המועדון אי פעם. לאחר העונה המצוינת של קוסיילני, נפוצו שמועות על מעברו לקבוצות פאר באירופה. בתחילת חלון ההעברות של קיץ 2010 עבר קוסיילני לארסנל, בעסקה שנאמדה בכ-12 מיליון אירו.
2010/2011
ב-25 בינואר 2011 הבקיע קוסיילני את השער השני של ארסנל בניצחון 0–3 בגומלין חצי גמר גביע הליגה, במשחק נגד איפסוויץ' טאון. ב-1 בפברואר כבש את שער הניצחון של ארסנל בדקה ה-75, במשחק ליגה נגד אברטון, שהסתיים בתוצאה 1–2. ב-16 בפברואר זכה קוסיילני לשבחים רבים לאחר משחקו בניצחון 1–2 על ברצלונה בשלב שמינית גמר ליגת האלופות. בדקה ה-89 במשחק גמר גביע הליגה, נגד ברמינגהאם סיטי, בעט קוסיילני את הכדור מידיו של שוער ארסנל, וויצ'ך שצ'נסני, בניסיון הרחקה שלא הצליח, ואפשר לחלוץ ברמינגהאם, אובפמי מרטינס, לכבוש שער ניצחון.
בורדו
ב-6 באוגוסט 2019 לאחר תשע שנים באנגליה, עזב את ארסנל וחתם בבורדו.
הגאי
החלפת הגאי
כאשר יש צורך בהחלפת ההגאי, יש לוודא מספר דברים
תחיית הלשון העברית
השם "תחייה" אינו שם מדויק לתהליך זה, משום שלפי רוב ההגדרות העברית לא הייתה לשון מתה לפני התהליך; נעשה בה שימוש נרחב וניכרו בה תהליכים של התפתחות והשתנות גם לפני תחילת התהליך. עם זאת, התהליך הוא יחיד במינו. הבלשנות המודרנית אינה מכירה מקרה נוסף שבו לשון שכלל לא הייתה מדוברת כשפת אם הפכה ללשון לאומית המשמשת באופן רב-מערכתי, וכל זאת בתוך פרק זמן של כמה עשרות שנים בלבד (מוכרים כמה תהליכים שבהם לשון שהייתה מדוברת בפי מיעוט הפכה ללשון כללית).
העברית מימי חז"ל עד תקופת ההשכלה
מאז שנפסק הדיבור בלשון חז"ל במאה השנייה לספירה לא הייתה העברית לשון מדוברת כשפת אם. אף על פי כן, נעשה בה בתקופת הביניים שימוש אצל היהודים במגוון רחב של תחומים, ושימוש זה שימר חלק נכבד מהתכונות שאפיינו אותה.
העלייה הראשונה: בן יהודה ובתי הספר העבריים
בירושלים, שכאמור כבר היה בה דיבור עברי במידה מצומצמת, ניסה בן יהודה לעשות נפשות לרעיון הדיבור העברי. הוא קבע שבמשפחתו שלו ידברו רק עברית וניסה להשפיע על משפחות נוספות לעשות כן, ייסד אגודות לדיבור עברי (לרבות ועד הלשון העברית), החל להדפיס את העיתון העברי "הצבי", ולימד תקופה קצרה בבתי ספר, לראשונה בשיטת עברית בעברית. שנה לאחר עלייתו בסביבתו של בן יהודה לא קצרו פעולותיו הצלחה נרחבת: לפי עדות משנת 1902 אפתה אז אשתו עוגה למשפחה העשירית שקבלה על עצמה דיבור עברי בירושלים - למעלה מעשרים שנה אחרי שהחל בפעילותו.לעומת זאת, פעילות נרחבת, אם כי אף היא עדיין אצל בודדים, החלה במושבות של העלייה הראשונה, ועיקרה בפעילות בתי הספר העבריים. ב-1884 הקים אריה ליב פרומקין בית-ספר פנימייתי ובו הונהגה העברית כשפת הדיבור הרווחת, הן בשיעורים והן בשיחות התלמידים בינם לבין-עצמם. ב-1886 קם בראשון לציון "בית הספר חביב", בית הספר העברי הראשון, ובו נלמדו חלק מן השיעורים בעברית. שנה לאחר עלייתו בשנת תרמ"ב (1882) הגיעה קבוצה גדולה של עולים מתימן שהקפידו על מסורת דיבור עברי, אמנם בהיגוי שונה, ובאמצעותה תקשרו עם היהודים בארץ. בן יהודה ראה בעלייתם, ובאמונתם ששנה זו היא שנת הגאולה ו"תחיית המתים" סיוע לשיטתו.
תמיכה וההתנגדות לדיבור העברי; גורמי הצלחת התהליך
גם בין מחיי העברית לבין עצמם היו ויכוחים רבים לגבי אופי העברית. בוועד הלשון היו דיונים רבים לגבי דרכי חידוש המילים ולגבי ההגייה הראויה. חלק מן הסופרים העבריים באירופה התנגדו לחידוש הדיבור העברי ולמעבר להגייה הספרדית; עד שנות ה-30 של המאה ה-20 עוד נכתבו השירים בהגייה אשכנזית. דמותו של בן-יהודה עצמו עמדה במוקד ויכוחים קשים. מתנגדיו השמיצו אותו השמצות קשות והטרידו אותו. לחברת "שפה ברורה" שהקים קראו "שפה ארורה". מנגד, תומכי תהליך התחייה העלו את דמותו לממדים מיתיים והאדירו את פעילותו הרבה מעבר להיקפה הממשי.
תכנון לשון
פעולות תכנון הלשון נעשו בראשיתו של התהליך בדרך כלל על ידי יחידים, ולא על ידי מוסדות רשמיים ומאורגנים; רק בשלבים מאוחרים הוקמו גופים ומוסדות שהוציאו לפועל את פעולות תכנון הלשון. בשונה ממקרים אחרים של תכנון לשון, המניעים של מתכנני הרחבת השימוש בשפה העברית היו מניעים אידאולוגיים. האידאולוגיה של החייאת הדיבור התבססה על רעיונות לאומיים, ונשענה על השימוש בעברית במהלך ההיסטוריה של העם היהודי.
המלחמה נגד שמרנות הלשון
המאבק סביב השפה העברית עבר גם למוסדות ההשכלה הגבוהה הישראלית ודיונים סוערים נערכים סביב עניין זה, בהם ויכוח על דירוג שנגחאי ואיכות וחשיבות המאמרים המדעיים המתפרסמים בפקולטה למשפטים על ידי האוניברסיטה העברית הכתובים במקורם אנגלית, לאלו של אוניברסיטת בר-אילן הכתובים עברית. רוביק רוזנטל הראה שבמילונים המדעיים מראשית תחיית הלשון, יש מונחים רבים שתורגמו ואף היו נפוצים בשפה המדוברת, אך נזנחו לטובת מונחים לועזיים במילונים המדעיים החדשים, בעוד אחרים טוענים שמבחינה מדעית, לפי אומדנים כמותיים, אין סכנה לשפה העברית, והשימוש בה יציב. הדרישה להגשת עבודות גמר ולימודים באנגלית, התבררו כתופעה חוצת גבולות, ופושה בכל המוסדות. בשנת תשע"ב (2012), הוויכוח הגיע לשיא כאשר באוניברסיטת חיפה נערך דיון בנושא התרבות הישראלית ותחילה הוחלט שלא תתאפשר בו הרצאה בעברית. בעיתון "הארץ" נכתב שהיו מי שנמנעו מוויכוח על כך, על מנת להימנע מיחס מזלזל מצד בכירי המוסדות.
מיכאילו רומנצ'וק
2016
באליפות אירופה שנערכה בלונדון 2016 הוא זכה בשתי מדליות ארד, במשחה ל-800 מטר חופשי בתוצאה של 7:47.99 דקות, אחרי גרגוריו פלטריניירי מאיטליה שקבע שיא אליפות חדש של 7:42.33 דקות וגבריאלה דטי מאיטליה (7:43.52 דקות) ובמשחה ל-1500 מטר חופשי בתוצאה של 14:50.33 דקות, אחרי גרגוריו פלטריניירי שקבע שיא אירופה חדש של 14:34.04 דקות וגבריאלה דטי (14:48.75 דקות).
אלוף אירופה
באליפות אירופה שנערכה בגלאזגו, בריטניה באוגוסט 2018 הוא זכה ב-3 מדליות, 2 זהב ו-1 כסף. מדליות זהב במשחה ל-400 מטר חופשי בתוצאה של 3:45.18 דקות, לפני הנריק כריסטיאנסן מנורווגיה (3:47.07 דקות) והנינג מולייטנר מגרמניה (3:47.18 דקות ובמשחה ל-800 מטר חופשי בתוצאה של 7:42.96 דקות, לפני גרגוריו פלטריניירי (7:45.12 דקות) ופלוריאן ולברוק מגרמניה (7:45.60 דקות). מדליית כסף במשחה ל-1500 מטר חופשי בתוצאה של 14:36.88 דקות, לפני פלוריאן ולברוק (14:36.15 דקות) ולפני גרגוריו פלטריניירי (14:42.85 דקות).
אליפות ישראל בשחמט 2018
תוצאות התחרות
טבלת התוצאות בצמרת התחרות (מד הכושר נכון ל-1 בדצמבר 2018):
משתתפים
עם 30 המשתתפים בתחרות הפתוחה נמנו 10 רבי אמנים, מהם 5 אלופי ישראל בעבר: יהודה גרינפלד, אלון גרינפלד, גד רכליס, איליה סמירין ויקטור מיכלבסקי. בנוסף, השתתפו 5 אמנים בינלאומיים, ביניהם אלוף ישראל עד גיל 20, יהונתן בקלצ'וק. שניים מהמשתתפים היו חברי נבחרת ישראל באותה עת: סמירין ויבגני פוסטני.
עדי מינץ
ביוגרפיה
מינץ קשור למפעל ההתנחלות ביהודה, שומרון וחבל עזה, ולקח חלק בהקמה וביסוס של ההתיישבות שם: היה שותף בעלייה הראשונה של גרעין אלון מורה בחווארה, הוביל טורים בעליות לסבסטיה, לקח חלק בגרעין הקמת בית יתיר וירד לימית עם משפחתו להיאבק נגד הפינוי חבל ימית.
דומניקו קונטאריני השני
קורות חיים
בעקבות מותו המפתיע של הדוג'ה ג'ובאני פזארו ב-30 בספטמבר 1659, ובהיעדר מועמד מוביל לרשת אותו נאבקו שלושה מועמדים חלשים על התפקיד: אלוויזה קונטאריני, אנדראה פיזאני ולורנצו דולפין. קולות 41 הבוחרים נחלקו בין המועמדים בלא הכרעה.
השלכת החזיז במלחה
מהלך המשחק, השלכת החזיז והתגובות המיידיות לאירוע
מיקי דורסמן אמר לאחר האירוע "אני מודיע על פרישתי מכדורסל ומהפועל חולון אלא אם כן תוך שלושה ימים תוקם ועדה שתטפל באלימות. המאבטח הזה לא נועד למות במגרש כדורסל. זה פאן וספורט. אני מרגיש שתקעו לי סכין בלב. אני מודה לאלוהים שזו רק היד שלו. לא מעניין אותי כדורסל אלא חיי אדם. בסוף מישהו גם ימות, אם זה בכדורסל או בכדורגל". אבנר קופל, יושב ראש מנהלת הליגה האשים את המשטרה: "זה חמור שמשלמים הרבה כסף למשטרה כדי למנוע דברים כאלה - היה יכול לקרות אסון יותר גדול." יושב ראש הפועל ירושלים, דני קליין, גם כן העביר ביקורת של המשטרה: אני חושב שזו טרגדיה. כל מה שעושים כולם במאמץ מיוחד נהרס ברגע אחד. הכדורסל הישראלי קיבל סטירת לחי מצלצלת. ידענו שהמשחק יהיה חם, התרענו. אם הוכנס חזיז, זה לא מספק ונושא המשטרה כאוב לכל הקבוצות. כוח השיטור הוכפל היום. כל מה שקרה פה לא שווה בשביל ששערה מראשו של מאבטח תיפול". עוד אמר קליין: "הנזק שקרה הוא בלתי הפיך. אמרתי לאבנר קופל שהפועל ירושלים לא תשתתף במשחקי הליגה כל עוד לא ימצא אותו אוהד. אמרתי לו גם שאם זה אוהד של הפועל ירושלים, אני לא אהיה פה". שחקן הפועל ירושלים, ג'יימי ארנולד אמר: "אין תירוץ למקרה הזה. צריך להעיף את כל אוהדי חולון עד סוף העונה". יושב ראש איגוד הכדורסל ירמי אולמרט אמר: "איגוד הכדורסל מגנה את המקרה החמור. אנו נפעל בשיתוף פעולה עם מנהלת ליגת העל וגורמי האכיפה, כדי שמקרים כאלה לא ישנו במגרשי הכדורסל. אני קורא לרשויות האכיפה, השיפוט והחקיקה בישראל להחמיר עם פורעי החוק, וזאת כדי למגר את האלימות מתוך מגרשי הספורט. במהלך הבוקר, ולאחר שנקיים התייעצות בהנהלת האיגוד, נחליט אם להמשיך בפעילות הליגות האחרות בכדורסל הישראלי".
תגובות במנהלת הליגה ואיגוד הכדורסל
בתגובה להשלכת החזיז במלחה הקימה מנהלת הליגה ועדה בראש ניצב בדימוס דוד צור. הוועדה הגישה את מסקנותיה בדצמבר 2007 והמליצה בין השאר להקים רשות למאבק באלימות במגרשים, למנות איש קשר בין האגודות לאוהדים, לשפר את התנאים הפיזיים במגרשים ולבטל את יציעי העמידה. כמו כן הציעה הוועדה למשטרה להקים דסק שירכז את נושא הספורט והמליצה לאמץ מספר סידורי אבטחה במגרשים. באפריל 2008 אימצה מנהלת הליגה את המלצות ועדת צור וקבעה כי יציעי העמידה יבוטלו וכן שכל קבוצה תחויב להחזיק קצין ביטחון קבוע במשחקים וכן שלכל קבוצה יהיה איש קשר מול הקהילה והאוהדים.
ב-20 בנובמבר התקיים דיון בבית הדין של איגוד הכדורסל. תובע האיגוד, עו"ד שוקי קרמר טען כי חולון נושאת באחריות שילוחית להשלכת החזיז ודרש להטיל עליה קנס כספי שיוקצה לחינוך הסברתי בקרב האוהדים ועונש של שמונה משחקים ללא קהל, מהם ארבעה בפועל. בחולון טענו מנגד כי למשליך החזיז, יוסי מלאך, אין קשר לחולון ואין להעניש את הקבוצה בשל מעשיו. מיקי דורסמן עזב את הדיון בכעס ואמר כי הוא מתכוון לפרוש מאימון הפועל חולון. כעבור יומיים הרשיע בית הדין של איגוד הכדורסל את הפועל חולון וקבע כי חולון תארח שמונה משחקים ללא קהל. בית הדין קבע כי העונש יוקל לארבעה משחקים אם הקבוצה תציג תוכנית למיגור האלימות. עוד נקבע כי חולון תספוג הפסד טכני להפועל ירושלים בתוצאה 20:0 ולא תזכה בנקודה המוענקת במקרה של הפסד (לעומת שתי נקודות לניצחון). דורסמן אמר בתגובה כי הוא מתכוון לעזוב את הפועל חולון ויעסוק רק בענייני מחלקת הנוער. לאחר שחולון אירחה ארבעה משחקים ללא קהל והציגה תוכנית למיגור האלימות בקרב אוהדיה החליט האיגוד בפברואר 2008 להמיר את ארבעת המשחקים הנותרים לעונש על תנאי. במהלך העונה ביקשה חולון לקבל את הנקודה המוענקת במקרה של הפסד אולם בקשה זו נדחתה על ידי בית הדין של איגוד הכדורסל.
עמאר יונס
עבודותיו
יונאס הגיש תיק עבודות של צילומי פרפרים וזוחלים לגלריית האומנות באום אל-פחם והתבקש להשתתף בפרויקט אשר מתעד את היסטוריית זקני ואדי עארה לפני קום המדינה ואחריה.
הכרזת העצמאות של טקסס
כתב ההכרזה אומץ ב-2 במרץ 1836, בוועידת 1836 שנערכה בעיר וושינגטון-שעל-הבראזוס שבטקסס.
בית החינוך המשותף דגניה
היסטוריה
בית החינוך המשותף דגניה נוסד בשנת תרפ"ח-1927 (אך בפועל פעל חינוך יסודי לילדי דגניה וקבוצת כנרת כבר משנת 1926) כשבו תשעה ילדים בלבד – שישה מקבוצת דגניה א', שניים מקבוצת כנרת ובנו של מנהל החשבונות היהודי מטחנת הקמח שבכפר הערבי סמח. התלמידים שכנו בצריף עץ, שהכיל בתוכו גם את גן הילדים.
תאודור רוזוולט, הבן
שירותו במלחמת העולם הראשונה
בהמשך מונה רוזוולט לפקד על הרגימנט ה-26 של הדיוויזיה ה-1, בדרגת לויטננט קולונל (סגן-אלוף). הוא נלחם במספר קרבות גדולים ונפגע בהתקפת גז בסואסון (Soissons) בקיץ 1918. שניים מאחיו השתתפו גם הם במלחמה, וביולי 1918 נהרג בקרב האח הצעיר ביותר, קוונטין (Quentin), שהיה טייס בחיל התעופה החדש של הצבא.
שירותו במלחמת העולם השנייה
ב-1940, לאחר שהשתתף בקורס ריענון צבאי, מונה רוזוולט לקולונל (אלוף-משנה) בצבא ארצות הברית. באפריל 1941, בגיל 53, חזר לשירות פעיל בצבא, למרות בריאותו הלקויה - הוא סבל מדלקת מפרקים ועקב כך הסתייע במקל הליכה ; כמו כן היה חולה במחלת לב.
המערכה בצפון אפריקה ואיטליה
לוטננט גנרל ג'ורג' פטון, שהיה מפקד הקורפוס של רוזוולט בצפון אפריקה, העריך את אומץ לבו אך התנגד לסגנון הפיקוד שלו ושל מפקד הדיוויזיה שלו, מייג'ור גנרל טרי אלן, וייחס לשניהם התנהגות בלתי-חיילית (פאטון דגל במשמעת נוקשה). ביולי 1943 העביר הגנרל עומר ברדלי, שהחליף את פאטון כמפקד הקורפוס, את אלן מהפיקוד על הדיוויזיה ה-1, וכן העביר אז גם את רוזוולט מתפקידו.
נויה שליין
ביוגרפיה
בשנים 2006–2008, זכתה בפרסים ראשונים בתחרויות בית הספר למוזיקה ע"ש בוכמן-מהטה, באוניברסיטת תל אביב.
2006 - תחרות לנגינה סולנית, 2007 - תחרות למוזיקה קאמרית, 2008 - תחרות למוזיקה מודרנית.
מלינה מרקורי
קריירה כשחקנית
תפקידה הראשון בקולנוע היה בסרט יווני בשם סטלה שיצא לאקרנים בשנת 1955 בבימוי מייקל קקויאניס (אשר ביים מאוחר יותר את זורבה היווני). הסרט זכה לציון לשבח בפסטיבל הקולנוע בקאן בשנת 1956, שם פגשה לראשונה בבמאי האמריקאי ז'ול דאסן (Jules Dassin) עמו נישאה בשנת 1966 ובבימויו עבדה. בשנת 1956 שיחקה לראשונה בבימויו של דאסן בסרט הצרפתי Celui qui doit mourir (הוא שחייב למות).
תומאס קוקרן
משפחתו והתגייסותו לצי המלכותי
תומאס קוקרן נולד באנספילד (Annsfield), ליד המילטון (Hamilton) שבדרום לנארקשייר (Lanarkshire), סקוטלנד. קוקרן היה צאצא למשפחות אצולה סקוטיות, בעלות עבר של שירות צבאי משני ענפי משפחתו. אביו היה ארצ'יבלד קוקרן, הרוזן התשיעי מדנדונלד, ואימו, אנה גילכרייסט (Gilchrist), הייתה בתו של קפטן בצי המלכותי הבריטי ונכדתו של מייג'ור ג'ון רוברטון (Roberton), בעל אחוזת ארנוק (Laird of Earnock) ה-16 במספרו. לתומס היו שישה אחים, מהם מייג'ור ויליאם ארסקין קוקרן ששרת בהצטיינות במשמר הדרגונים ה-15 תחת ג'ון מור (Moore) במלחמות הנפוליאוניות בין השנים 1808 ו-1811, ואח נוסף, ארציבלד קוקרן, אשר שרת אף הוא בצי המלכותי. משפחתו של קוקרן נקלעה לחובות כבדים ובשנת 1793 נאלצה למכור את אחוזתה על מנת לכסותם.
הודות להשפעתו של דודו, אלכסנדר קוקרן, נרשם תומאס כאיש צוות בארבע ספינות שונות של הצי המלכותי החל מגיל 5. מנהג נפוץ, גם אם בלתי חוקי זה, נועד לסייע בצבירת זמן השירות הדרוש בים על מנת שיוכל הנער להפוך לקצין אם וכאשר יחליט להצטרף לצי. על אף שאביו הבטיח את מקומו בצבא הבריטי בחר קוקרן להתגייס לצי המלכותי, אליו הצטרף בשנת 1793, עם פרוץ העימותים של הקואליציה האנטי צרפתית הראשונה כנגד הרפובליקה הצרפתית.
חזרה לצי המלכותי
במהלך שנותיו האחרונות כתב קוקרן את האוטוביוגרפיה שלו בשיתוף עם ג. ב. ארף (Earp). בריאותו הדרדרה והוא עבר שני ניתוחים להוצאת אבנים בכליות. ב-31 באוקטובר 1860 נפטר קוקרן בקנזינגטון, במהלך השני מבין שני ניתוחים אלו. קוקרן נקבר במנזר וסטמינסטר וקברו נמצא בחלקה המרכזי של הספינת המנזר.
נאד הדמעות
היסטוריה
על פי גדעון עפרת, לבד מזיכרונותיו מ-1903, הסתמך פן גם על תיאורים של פרעות הצבא הרוסי בגבול פולין-ליטא בתקופת מלחמת העולם הראשונה. תיאורים אלו הגיעו לפריז דרך פרסומים בעיתון "פארווערטס" ועל דימויים מתוך הפואמה "בעיר ההריגה" של ביאליק.
איי הפנינה
איי הפנינה (בספרדית: Archipiélago de las Perlas או Islas de las Perlas) הם ארכיפלג בן כ-100 איים, רבים מהם קטנטנים ובלתי מיושבים, הממוקם במפרץ פנמה, כ-50 קילומטרים מחופיה של פנמה, דרומית לעיר הבירה פנמה סיטי.
האיים
האי הגדול ביותר בארכיפלג הוא איסלה דל ריי (Isla del Rey, מילולית: האי של המלך), ששטחו כ-80 קמ"ר. שמו של האי הוא ככל הנראה בעל משמעויות דתיות, ולא מתייחס למלך מודרני כלשהו. באי מספר עיירות, המפורסמת שבהם היא סן מיגל. האי גדול בשטחו משטחם של שאר איי הארכיפלג יחדיו, והוא האי השני בגודלו בפנמה, שני לאי קויבה.
זולפיקאר עלי בהוטו
מפלגת העם של פקיסטן
ב-21 ביוני 1967, לאחר התפטרותו מן הממשלה, התאסף המון רב לקבל את פני בהוטו בבואו ללהור. כשהוא נישא על גלי הזעם כלפי משטרו של איוב, בהוטו החל נוסע ברחבי פקיסטן, נואם בפני המונים בערי המדינה. בנאום שנשא באוקטובר 1966 הצהיר: "האסלאם הוא אמונתנו, דמוקרטיה היא מדיניותנו, סוציאליזם הוא כלכלתנו. הכוח כולו לעם". ב-30 בנובמבר 1967 אמרה שהפכה לסיסמת המפלגה עד היום. בהוטו יסד את מפלגת העם של פקיסטן בעיר להור וקבע בסיס תמיכה חזק בחבלי פונג'אב וסינד וכן בקרב קהילות המוהאג'יר. מפלגתו של בהוטו הפכה לחלק מן התנועה הדמוקרטית שבה פעלו זרמים פוליטיים שונים מכל חלקי פקיסטן. פעילי מפלגת העם ארגנו אסיפות המונים ושביתות בחלקים שונים של המדינה והגבירו את הלחץ על איוב חאן להתפטר. ב-12 בנובמבר 1968 נאסר בהוטו, דבר שהגביר את תנועת המחאה. לאחר ששוחרר, התייצב לוועידת שולחן עגול שארגן איוב בעיר רוואלפינדי, אולם סירב להסכים להמשך שלטונו של איוב וכן לדרישתו של המדינאי המזרח פקיסטני, שייך מוג'יבור רחמן, לאוטונומיה אזורית (לאזור שהוא היום בנגלדש).
לאחר התפטרותו של איוב הבטיח הנשיא החדש, יחיא ח'אן, לקיים בחירות לפרלמנט ב-7 בדצמבר 1970. מפלגתו של בהוטו זכתה במספר מושבים גדול בבחירות אלה באזורי הבחירה במערב פקיסטן. אולם באזורי הבחירה במזרח פקיסטן זכתה מפלגתו של השייך מוג'יב ברוב קולות הבוחרים. בהוטו סירב להצביע בעד ממשלה הנשלטת על ידי מפלגתו של מוג'יב ואיים "לשבור את הרגליים" של כל חבר נבחר ממפלגתו אשר יתייצב לישיבת הפתיחה של האספה הלאומית של פקיסטן. כשהוא מנצל את פחד הציבור במערב פקיסטן מפני שאיפות הבדלנות במזרח פקיסטן, בהוטו דרש כי שייך מוג'יב ייצור קואליציה עם מפלגת העם. בלחצו של בהוטו ומפלגות מערב פקיסטניות אחרות נאלץ יחיא לדחות את ישיבת הפתיחה של האספה הלאומית וזאת לאחר כישלון שיחות עם השייך מוג'יב. ב-26 במרץ 1971, בעיצומן של מחאות עממיות במזרח פקיסטן, הכריז מייג'ור זיאור רחמן, בהנחייתו של שייך מוג'יב רחמן, על עצמאותה של בנגלדש, זאת לאחר שמוג'יבור נאסר על ידי צבא פקיסטן בניסיון לדכא את המהומות. במבצע זרקור, צבא פקיסטן הרג ועינה פעילים פוליטיים ומספר גדול של אזרחים, בני מיעוטים דתיים ואינטלקטואלים בני העם הבנגלי. היו אלה שאף ניסו להגדיר מבצע זה כניסיון לרצח עם, בעוד אחרים טענו שהיה זה חלק ממסע תעמולה של הממשלה ההודית. בהוטו תמך מחד בפעולות הצבא וניסה לגייס תמיכה בינלאומית בפעולה, מאידך ניסה להרחיק עצמו ממשטרו של יחיא. הוא סירב לתוכניתו של יחיא למנות את המדינאי הבנגלי נורול אמין כראש ממשלה, בעוד בהוטו ישמש כסגנו. התערבות הודו בנעשה במזרח פקיסטן הביאה תבוסה לצבא פקיסטן, אשר נכנע ב-16 בדצמבר. בהוטו ואחרים גינו את יחיא על שנכשל מלקיים את אחדותה של פקיסטן. ב-20 בדצמבר, לנוכח בידודו המוחלט בשלטון, נאלץ יחיא להעביר את השלטון לידי בהוטו, שמוּנה לנשיא המדינה, המפקד העליון של הצבא וכן הממונה האזרחי הראשון על קיום המשטר הצבאי.
נשיא פקיסטן
כנשיא, בהוטו פנה אל האומה בשידור רדיו וטלוויזיה, ואמר: "בני ארצי היקרים, חברי היקרים, תלמידי היקרים, עובדים, איכרים... אלה שנלחמו עבור פקיסטן... אנו ניצבים בפני הגרוע שבמשברים שידעה ארצנו, משבר קטלני. אנו חייבים לאסוף את השברים, שברים קטנים מאוד, אבל אנו ניצור פקיסטן חדשה, פקיסטן משגשגת ומתקדמת." בהוטו ציווה לשים את יחיא במעצר בית, הגיע להסכם שביתת נשק וציווה על שחרורו של שייך מוג'יב, אשר נאסר על ידי הצבא. כדי להשיג מטרה זו ביטל בהוטו את פסק הדין במשפטו של מוג'יב, בו נידון מוג'יב למוות על ידי שופט צבאי. בהוטו מינה ממשלה חדשה. ב-2 בינואר 1972 הכריז על הלאמת כל מפעלי התעשייה המרכזיים במדינה, כולל מפעלי פלדה, תעשייה כבדה, מפעלים פטרוכימיים, מלט ותשתיות ציבוריות. מדיניות עבודה חדשה הוכרזה במטרה לחזק את זכויות העובדים ואת כוחם של איגודי העובדים. אף שמוצאו של בהוטו הוא במשפחה פאודלית, בעלת קרקעות, הוא הכריז על מדיניות המגבילה את זכויות הבעלות בקרקע וכתוצאה ממנה הלאימה המדינה כ-4,000 קמ"ר אדמות פרטיות, אשר חולקו בין איכרים שהיו אריסים עד לאותה עת. יותר מ-2,000 עובדי ציבור פוטרו ממשרותיהם באשמת שחיתות. ב-3 במרץ 1972 שוחררו מתפקידם מפקדי הצבא כיוון שסירבו למלא פקודות לדכא שביתה נרחבת של כוחות המשטרה בחבל פונג'אב. בהוטו מינה את גנרל טיקה חאן כמפקד הצבא, כיוון שחש כי טיקה לא יתערב בעניינים מדיניים ויתרכז בשיקום צבא פקיסטן. ב-14 באפריל כונסה האספה הלאומית וב-21 באפריל בוטל הממשל הצבאי ונבחרי העם קיבלו את הסמכות לכתוב חוקה למדינה.
מחלקת הקרנות
במוזיקה קלאסית
בתזמורת סימפונית מחלקת הקרנות היא מחלקה של נגנים המנגנים בכלי הנקרא קרן יער, או קרן צרפתית. מדובר בארבעה מוזיקאים היושבים לרוב בצד השמאלי של התזמורת, מנקודת מבטו של המנצח, ומספרם 1 עד 4, משמאל לימין. מחלקת הקרנות יושבת קרוב למנצח בזווית המאפשרת למנצח לראות את הקרן מבפנים. בצורה זו המנצח שומע את הנגנים באיכות הטובה ביותר.
עונת 2010/2011 בפרמייר ליג
כדורגלנים מצטיינים
גארת' בייל מטוטנהאם הוטספור זכה בפרס כדורגלן השנה שהוענק על ידי התאחדות שחקני הכדורגל.
קובאנה דה אוויאסיון
היסטוריה
ב-1961 הרחיבה קובאנה את יעדיה באירופה, והחלה להפעיל טיסות גם לפראג. זמן קצר אחר כך החלה גם חברת צ'ק איירליינס להפעיל טיסות סדירות, בסיועה של קובאנה. לחברה הצ'כית היה זה הנתיב הטרנס-אטלנטי הראשון. בשנים הבאות סייעה קובאנה לאינטרפלוג המזרח גרמנית להשיק את הקו הטרנס אטלנטי הראשון שלה, ממזרח ברלין להוואנה, וכן לאארופלוט, בהפעלת טיסות בנות 18 שעות ממוסקבה. באותה העת, היו אלה הטיסות הרציפות הארוכות ביותר.
הנס המלכותי של קנדה
שימושים
הדגל מונף מיד עם הגעת המלך למבנה (או כלי רכב או ספינה) ומורד מיד עם עזיבתה את המבנה. כאשר מגיע נציג רשמי של המלכה - המושל הכללי של קנדה או אחד מהמשנים למושל קנדה מונפים במקום דגל המלכה - דגל המושל הכללי של קנדה או דגלי המשנים למושל קנדה בהתאמה.
מרים החשמונאית
מרים החשמונאית (ביוונית Μαριάμη; לפני 53 לפנה"ס — 29 לפנה"ס) הייתה אשת הורדוס מלך יהודה, האחרונה לבית חשמונאי.
האשמתה בניסיון להרעיל את הורדוס
במשך שנה מאז שחזר הורדוס מפגישתו עם אוגוסטוס, סיפרו הנשים על מרים עלילות כדי להחשיד אותה בעיניו. בעיצומה של אחת מהמריבות בין הורדוס ומרים, מצאה שלומית הזדמנות לשכנע את אחיה להיפרע מאשתו. יום אחד בעודו נח בשעת צהריים, קרא הורדוס למרים. היא אכן באה, אולם סירבה לשכב לידו וגידפה אותו על כך שרצח את אחיה ואת סבה. שלומית ניצלה את המהומה ושלחה את שר המשקים לספר להורדוס, שמרים פיתתה אותו להכין איתה "שיקוי אהבה" בשביל הורדוס והוא לא יודע מה בדיוק יש בשיקוי. הורדוס עינה את הסריס הנאמן ביותר למרים וזה אמר לו כי שנאתה של מרים נגרמה בשל הדברים שסיפר לה סואמוס. גם הפעם הסיק הורדוס כי סואמוס, שהיה נאמן לו מאוד, לא היה מגלה לה את פקודותיו אלמלא בגד בו איתה. הוא ציווה מיד לתפוס אותו ולהוציאו להורג, ואילו למרים ערך "משפט" בפני חבריו הקרובים באשמת ניסיון התנקשות בו, שבו שימש בעצמו "קטגור". עקב כעסו הבולט של הורדוס, דנו הנוכחים את מרים למוות. לאחר מכן הורדוס ומקורביו שינו את דעתם וחשבו לכלוא אותה באחת המצודות, אבל שלומית ואנשיה שכנעו אותו שהשארת מרים בחיים תעורר מהומות ויש לבצע את גזר הדין.
ההיסטוריון יוסף קלוזנר התייחס לדמיון הרב בין הסיפורים אצל יוסף בן מתתיהו על שתי הנסיעות של הורדוס ולהבדל בין הגרסה שב"מלחמת היהודים" לבין זו שב"קדמוניות היהודים". קלוזנר סבר שפקודת הורדוס להרוג את מרים ניתנה רק פעם אחת, בנסיעתו הראשונה (אל אנטוניוס), והיא ניתנה לסואמוס (בתרגום קלוזנר: "שוהם") ול"יוסף שר-האוצרות", שנתחלף אצלו בטעות ליוסף בעלה של שלומית. לדעת קלוזנר, העובדה שמרים הוצאה להורג יותר מאוחר, אף לאחר נסיעת הורדוס לאוגוסטוס, גרמה לכך שהריגתה נקשרה בטעות בפקודה סודית שנייה, שמעולם לא הייתה, מזמן נסיעתו השנייה.
כפר אברהם
היסטוריה
בשנת 1913 רכש פאול נתן לכבודו של הרב ד"ר יעקב אריה סלבנדי כשמונה מאות דונם אדמה בקרבת הכפר הערבי פג'ה, מערבי שנודע בשם אבו כישכ. סלבנדי ביקש להקים במקום מוסד לילדים יתומים והמקום כונה על שמו "אדמות סלבנדי". את תוכניותיו של סלבנדי קטעה מלחמת העולם הראשונה והוא הספיק להקים במקום רק בניין ובאר מים אחת, ככל הנראה בדרום-מזרח צומת הרחובות ריינס, שטמפפר, הרצוג של היום.
דוד אנדייל
ביוגרפיה
דוד אנגל נולד במשפחה יהודית של סוחרי תבואה. אביו היה מארטון אנגל ממחוז ניטרה ואמו, פאני קמני, שגדלה בעיר סנטש. עם זאת, עסקו של אביו פשט רגל במהרה והמשפחה הגדולה עברה לסנטש. דוד אנדייל סיים את בית הספר התיכון בסנטש, בעיר סגד ובבודפשט. בין השנים 1875–1879 למד בחוג להונגרית-גרמנית בפקולטה למדעי הרוח של האוניברסיטה ההונגרית המלכותית בבודפשט (כיום שמה אוניברסיטת אטווש לוראנד). בסיום לימודיו באוניברסיטה השתתף כחייל במערכה של 1878 שהובילה לכיבוש בוסניה והרצגובינה וגם ענתה לדרישות השירות הצבאי ההתנדבותי. רק אחרי שחרורו סיים את הדוקטורט שלו בשנת 1879. מאוחר יותר עבר את בחינת ההסמכה לתעודת הוראה והפך למורה בתיכון.
לזכור
לזכור (או: זיכרון) הוא סרט טלוויזיה באורך של כ-30 דקות, המבוסס על סדרת הטלוויזיה "עניין של זמן". הסרט שודר לראשונה ביום הזיכרון לחללי מערכות ישראל 1993 (25 באפריל 1993) הוא נכלל כפרק 13 בעונה הראשונה, אף שצולם באמצע העונה השנייה מכיוון שהוא עלה לשידור לפני שהעונה השנייה עלתה.
פסקול
את שיר הנושא של הסרט "פוחד לאבד" הלחין משה בן בסט למילותיה של יפה אורנשטיין, השיר נראה במהלך הסרט בביצועו של בן בסט בליווי של אביב גפן.
ועד בית
ועד בית הוא גוף הפועל בבית משותף כדי ליצור מנגנון של כללים שיהיו מוסכמים על רוב הדיירים ויפעלו במקרים שבהם נדרשת הכרעה של מחלוקות, או התנהלות כללית של בית דירות.
בישראל
בישראל, ועד בית מוגדר בחוק המקרקעין, התשכ"ט 1969 כ"נציגות הבית המשותף". לכל בית משותף תהיה נציגות לשם ניהול ענייני הבית המשותף; הנציגות תיכון ותפעל לפי הוראות התקנון.
מכאן שוועד הבית הוא גוף משפטי נפרד ופעולתו מוגבלת רק לעניינים הנוגעים להחזקתו התקינה ולניהולו של הרכוש המשותף.
פנימיית עין כרמית
חניכי הפנימייה לומדים בבית ספר אזורי עין כרם. בנוסף על כך, בפנימייה עצמה מופעלים מרכז למידה בשעות אחר הצהריים, משק חקלאי, מועדון חברתי, חוגים (כגון מוזיקה, תיאטרון, אמנות וכו') ועידוד התנדבות. חניכי הפנימייה מתנדבים במסגרות רבות, ובהן אלווין ישראל, בית אבות בקריית מנחם ובשימור הטבע באזור עין כרם. בנוסף על המדריכים העובדים במקום, יש שישה מתנדבי שנת שירות מטעם התנועה הקיבוצית. וארבעה מורים חיילים מטעם חיל החינוך והנוער.
ברייטון
ברייטון היום
בעיר ישנה קהילה הומו-לסבית גדולה (בעיקר באזור קמפטאון) וכן סצנת בילויים ומוזיקה. יש המכנים את העיר "לונדון שעל הים" נוכח האווירה הססגונית האופפת אותה כמו גם טבעה הקוסמופוליטי ומספרם הרב של מבקרים מלונדון. ככלל, טבעה וקצבה של העיר שונים מהותית מאזורים אחרים באנגליה. בעונות הקיץ, אלפי סטודנטים מכל רחבי אירופה מגיעים לברייטון כדי לשפר את שליטתם בשפה האנגלית.
הסביבה הקרובה
כמו כן, בברייטון יש חוף נודיסטים מפורסם.
הטירה הנעה (סרט)
בפרשנותו לספר שינה מיאזאקי מספר פרטים: הדמויות מאופיינות בצורה שונה, העלילה מתפתחת לכיוונים שונים, הדגשים מושמים על דברים שונים ומובילים למסר שונה, הזמן והתקופה שונים (העתידניות בסרט), בסרט אין כמעט דגש על הרקע המשפחתי של הדמויות וכו'.
תקציר העלילה
סופי, נערה בת 18, מופנמת בעלת ביטחון עצמי ירוד מעט, נולדה כבת בכורה מבין שלוש בנות ובכך נידונה לחיים של בינוניות: בעוד אחיותיה ואימה מעדיפות לבלות בנעימים, היא עצמה מעדיפה לעבוד שעות נוספות בחנות הכובעים אשר אותה מנהלת ושאביה ניהל אותה בעבר. יום אחד היא פוגשת בקוסם צעיר ונאה הלוקח אותה לטיול מעל גגות העיר בריחוף. היא מוזהרת שהקוסם עלול היה להיות האוול, הנוהג לחטוף את לבבותיהן של נערות יפות ולאכלם, אך היא פוטרת את האזהרה בטענה שהאוול רודף אחר נשים יפות בלבד והיא איננה מחשיבה את עצמה כאישה יפה. חייה משתנים בערבו של אותו היום, כאשר מכשפת הביצות נכנסת לחנות הכובעים אותה היא מנהלת, ומטילה עליה כישוף שהופך אותה לזקנה בת 90. סופי מבינה שהיא לא יכולה להישאר בחנות ככה, לוקחת צידה לדרך ויוצאת לכיוון ההר. בעודה מטפסת בקושי רב על ההר היא פוגשת בדחליל בעל ראש לפת (הנסיך ג'וסטין) אשר עוזר לה להגיע לטירה מוזרה אשר זזה ממקומה בעזרת רגליים של תרנגול אך נראית מוזנחת ומקרטעת. בטירה השייכת להאוול הקוסם יפה התואר, היא נתקלת במרקל הילד, המשמש כשולייה לקוסם ובקליציפר שד האש אשר גם גרים שם. בטירה היא למעשה מוצאת מעין מקלט ומתנדבת לנקות ולשפץ את הטירה למורת רוחם של האוול, מרקל וקליציפר. הטירה מלאה חידות ומסתורין. בטירה מעל דלת הכניסה ישנו גלגל קסמים שסיבובו גורם לכך שאפשר לעבור דרך דלת הטירה ולצאת דרך דלת אחרת במקום שונה (מיקום הדלת תלוי בצבע הגלגל שפונה כלפי מעלה). עם הזמן סופי מתמקמת בטירה והופכת את עצמה למנקה של המקום.
לאוניד אדוארדוביץ' סלוצקי
ביוגרפיה
סלוצקי כיהן כסגן ראשון ליו"ר ועדת הדומה לעניינים בינלאומיים והפך ליו"ר הוועדה לעניינים בינלאומיים במושב הדומה השביעי. הוא דיקן הפקולטה ליחסים בינלאומיים באוניברסיטה הממלכתית של מוסקבה לכלכלה, תורת המידע וסטטיסטיקה. הוא החזיק במשרות בנק בכירות והיה יועץ של ראש עיריית של מוסקבה. סלוצקי גם דיווח לדירקטוריון של נשיאות הסובייט העליון של רוסיה הסובייטית. הוא בעל דוקטורט בכלכלה מהמכון המוסקבאי לכלכלה וסטטיסטיקה.
אפרים מרגנסבורג
ביוגרפיה
למד בישיבתו של ריב"א והיה חבר בית הדין של רבי יצחק בן מרדכי. בצעירותו היה תלמידו של רבינו תם בצרפת. נאלץ לעזוב את שפיירא, שבה ישב זמן מה, בעקבות מחלוקת עם חכמי העיר, ר' שמריה משפיירא ור' אברהם בר' שמואל החסיד, בנושא פת שנחמץ בשמרי יין של נכרים. ייתכן שמשפיירא עבר לוורמייזא, וגם בה ערער על מנהגי הקהילה.
על פי המובא בדברי הראשונים, רבי יואל הלוי מבונא, אביו של הראבי"ה, היה תלמיד חבר שלו.
פיוטים וסליחות
חיבר פיוטים וסליחות רבות. בין פיוטיו הפיוט "אם אפס רובע הקן", הסליחה לעשרה בטבת "אבותי כי בטחו", והפיוט "אשר יצר אור", לשבת שנייה של חנוכה, במבנה הפיוט "שני זיתים", לשבת הראשונה של חנוכה. בפיוטיו ניתן למצוא הדים לגזירות רגנסבורג (1137) ולמסע הצלב השני (1146-1147). קרוב לוודאי שנקבר ברגנסבורג.
פיוטר שובלוב
בשנת 1760 מתו אשתו ובנו הבכור. הוא התחתן בשנית, אך אשתו החדשה נפטרה תוך שנה במהלך לידה. הוא נטמן במנזר אלכסנדר נבסקי בסנקט פטרבורג.
בית משותף
ועד הבית - נציגות הבית המשותף
פרק ו' בחוק המקרקעין עוסק בנציגות הבית המשותף ובזכויות ובחובות של בעלי הדירות כפי שהן באות לידי ביטוי ביחסיהן עם הנציגות.
השתתפות בהוצאות
בין ההוצאות השכיחות המוטלות על דיירי בית משותף:
כריס פול
ניו אורלינס הורנטס (2005–2011)
פול הוליך את ניו אורלינס למאזן של 56 ניצחונות מול 26 הפסדים בלבד, המאזן הטוב בתולדות המועדון, והעפיל למשחקי הפלייאוף לראשונה בקריירה. במשחק הבכורה בפלייאוף מול דאלאס מאבריקס רשם פול שורה סטטיסטית של 35 נקודות, עשרה אסיסטים וארבע חטיפות, ובמשחק העוקב קלע 32 נקודות והוסיף שיא מועדון בפלייאוף עם 17 אסיסטים, והיה לשחקן הראשון בהיסטוריה של ה-NBA שקולע לפחות 30 נקודות ומוסיף לפחות 10 אסיסטים בשני משחקי הפלייאוף הראשונים בקריירה. הוא הוביל לניצחון בחמישה משחקים בסיבוב הראשון את קבוצתו, שפגשה בחצי-גמר המערב את סן אנטוניו ספרס והודחה בשבעה משחקים. בסיום העונה חתם פול על הארכת חוזהו בשלוש שנים עם אפשרות להארכה בשנה נוספת, תמורת 68 מיליון דולר.
לאחר פתיחה לא מוצלחת של עונת פוטר ביירון סקוט, מאמן הקבוצה, למורת רוחו של פול. לאורך העונה הוא סבל מפציעות בברכו השמאלית ובקרסול ושותף ב-45 משחקים בלבד. עקב פציעותיו הוא נעדר גם ממשחק האולסטאר, אליו נבחר בשלישית.
מטנדראן
היסטוריה
האזכור הראשון של המונח מטנדראן, שפירושו "מאגר כתבי יד" בארמנית, נרשם בכתביו של ההיסטוריון מן המאה החמישית לספירה, גאזאר פרפצי, אשר ציין את קיומו של כזה מאגר בקתדרלת אצ'מיאדזין, שם טקסטים בשפה היוונית והשפה ארמנית נשמרו. אחרי זה, המקורות הם במידה רבה חסרים לגבי מעמד המאגר.
האוסף הארמני
האוסף הארמני כולל גם 2,500 כתבי יד מאוירים, אשר כוללים דוגמאות בולטות כמו הבשורה האצ'מיאדזינית (989) בשורות מוגני (1060). כתב יד בולט נוסף הוא אוסף הדרשות של מוש, שנכתב בשנים 1200–1202 במנזר אבאק בירזנקה (ארזינג'אן המודרנית), אשר מידותיו 55.3 ס"מ על 70.5 ס"מ, שוקל 27.5 ק"ג, ומכיל 603 דפי קלף מעור עגל. הספר נמצא על ידי שתי נשים ארמניות במנזר ארמני נטוש באימפריה העות'מאנית במהלך מלחמת העולם הראשונה, בתקופת רצח העם הארמני. מכיוון שהוא היה כבד, הן חילקו אותו לשניים, עטפו וקברו חצי אחד ואת השני נשאו עמן לגאורגיה. כמה שנים מאוחר יותר, שוטר פולני מצא את החצי שנקבר, ומכר אותו לקצין בבאקו. הוא בסופו של דבר מצא את דרכו לארמניה ושני החצאים אוחדו.
רופקוקסיב
רופקוקסיב (Rofecoxib) היא תרופה מקבוצת נוגדי דלקת שאינם סטרואידים (NSAID). פותחה על ידי חברת מרק בשם המסחרי Vioxx.
אוסטאשה
מלחמת העולם השנייה
מדינות הציר פלשו ליוגוסלביה ב-6 באפריל 1941. ולדקו מאצ'ק, מנהיג מפלגת האיכרים הקרואטית (HSS), שהייתה המפלגה החזקה ביותר בקרואטיה באותה התקופה, דחה את הצעת גרמניה הנאצית להוביל את הממשלה החדשה. האוסטאשה קפצו על ההזדמנות ובסיוע הצבאות הזרים הקימו את המשטר החדש בקרואטיה ב-14 באפריל 1941.
סמלים
סמל האוסטאשה היה האות יו (U) בגדול. הסמל נבחר כיוון שהיה קל להפצה ופרסום עממי, כולל ציורו על קירות בערים. גרסה קצת שונה שלו, היא תוספת של הסימן + בחלקה העליון של היו, על מנת לסמל צלב, ואת קשרו האדוק של הארגון לנצרות.
סם הואר
סם הואר (באנגלית: Sam Hoare; נולד ב-27 ביוני 1981) הוא שחקן ובמאי בריטי, הידוע מהופעתו בתפקיד דיקי בורנל לצדו של מאט סמית' בדרמה "ברט ודיקי" של ערוץ BBC One.
חברת הדלק הפטרבורגית
היסטוריה
ב־13 באוקטובר 1998 מת נשיא החברה דמיטרי פיליפוב מפצעים שלושה ימים לאחר התפוצצות מטען חבלה. בשנת 1996 השתתף בבחירות לתפקיד מושל סנט פטרבורג, והחל משנת 1998 היה נציג מורשה של גנאדי סלסניוב, יו"ר הדומה. ב־16 בפברואר 1999 נעצר יורי שוטוב, סגן האספה המחוקקת של סנקט פטרבורג ואיש עסקים בולט, באשמת ארגון רציחות בעיר.
יוסי גרין
קריירה מוזיקלית
גרין הלחין כ-1000 שירים עבור זמרים רבים, בהם לזמרים המצליחים ביותר במוזיקה החסידית: אברהם פריד, אוהד מושקוביץ, מרדכי בן-דוד, שלומי גרטנר, יעקב שוואקי, בני פרידמן, גד אלבז, דדי גראוכר, דודו פישר, יידל ורדיגר, ליפא שמלצר, מוטי שטיינמץ, נפתלי קמפה, שלום למר, שלמה כהן ורבים נוספים.
יוסי אבישר
ספרות
ספרו הרביעי, "הסיפור של אפרים ומרים", יצא בשנת 2003 בהוצאת שוקן.
ספרו השביעי "מגיד עתידות" ספר שנערך על ידו בליווי פרשנות ואקדמות, עוסק בספר בלעי ( בינה לעיתים) שהוריש לו סבו חכם יוסף כהן המקובל הספר שעבר גלגולים רבים ובו 13 כתבי יד כתובים בכתב עברי ובלשון פרסית תורגם על ידי נתן אבישר ויצא לאור באוגוסט 2017. הספר מציג את המיסטיקה היהודית כפי שרווחה בפרס ובארץ ישראל והוא מחולק לשלוש שערים ניחוש העתיד בעזרת שלושת כתבי יד של גורלות החול, שינוי המזל בעזרת רפואה, תצפיות וכתיבת קמעות ופירוש תופעות טבע ייחודיות כמו פירוש אותות השמים, פירוש תופעות לא רצוניות אצל בני האדם, פירוש חלומות וספר הפרכוס פירוש סימנים נוירולוגיים בגוף האדם. הספר יצא בהוצאת מ.א.ה הפקות. ספרו השמיני "סלים מלך היופי" יצא לאור כספר דיגיטלי  וכספר  מודפס  בשנת 2022 סיפורו של סלים בחור יפיפה מבגדאד  שברח לירושלים מאימת בחורה שיעית שהתאהבה בו ותכננת לחטוף  אותו. בירושלים הודות ליופיו הרב הוא מכונה "מלך היופי". סלים, הנשוי למרגלית זבנית בחנות תקליטים אוהב לשיר את ה"אינטרנציונל" בצרפתית וטוען כי תרבותו ערבית ודתו יהודית. "למדתי בעל פה מקאמות שכתב המשורר בדיע א זמאן אל המד'אני. מישהו כאן מכיר אותו? אם אצטט אותו יתנו לי עבודה בסולל בונה?" הוא מתלונן. למרות השכלתו הרחבה וידיעת ארבע שפות הפך "סלים מלך היופי" לרוכל בשוק, לימים ניסה אף לייבא בננות מעבר הירדן וכשל בגלל שלטענתו עדר קופים שדד את הבננות בעליות של הכביש מיריחו. ניסיונותיו להתחבר לסיפור הישראלי מצחיקות, כואבות, ומעלות שאלות, "מדוע מי שבנה צריף בדגניה הפך לחלק מהאתוס ואילו זה שבנה צריף בשכונת הפחים בירושלים אינו מוזכר בו כלל." סיפורם של האנשים שלא כתבו עליהם ספרים, המזרחיים, בני היישוב הישן, שבנו עבדו התפרנסו רעבו ולחמו ובכל זאת הוכרזו כ"בטלנים" רומן של פעם טבול בזיכרונות ומראות שנקלטו בעיניו של ילד בשכונת הכורדים שבפאתי ירושלים ערב הקמת המדינה והמצור על ירושלים.
התמימים והפראים
תקציר העלילה
אינוק (אנתוני קווין) הוא גבר אינואיטי רווק וחסון. חברו אנרוויק מציע לו את אשתו לוליק "שתצחק" (תשכב) אתו ואינוק מסרב. זה מעליב ומרגיז את אנארוויק והם מתקוטטים ומחליפים מהלומות.
אנרוויק מביא את אחותו המבוגרת פוטווי ושתי בנותיה, אינימה ואסיאק.
יום אחד פוגש אינוק צייד אינואיטי שהורג דב ברובה. אינוק מתעניין ברובה והצייד מגלה לו כי תמורת 100 פרוות שועלים הוא יוכל לקבל רובה במחנה של האנשים הלבנים.
הם עוזבים את פוטווי למותה כשדוב קוטב רעב מתקרב אליה...
יוהאן נפומוק הומל
ילדות וראשית קריירה
אביו של הומל לקח אותו למסע קונצרטים באירופה. הנער הגיע ללונדון, התחיל ללמוד אצל קלמנטי ונשאר שם ארבע שנים לפני שחזר לווינה. היידן, שהיה בלונדון במקביל לשהותו של הומל בעיר, חיבר ב-1791 סונאטה בלה מינור בשביל הומל, שניגן אותה בהשמעת בכורה בארמון האנובר, בנוכחות היידן. בסיום הנגינה, מספרים, שיבח היידן את הצעיר והעניק לו לירה שטרלינג של זהב.
שנותיו האחרונות ומורשתו
בסוף חייו היה הומל עד להופעת אסכולה חדשה של מלחינים ווירטואוזים צעירים וליציאה האיטית של יצירותיו הוא מן האופנה. הטכניקה הקפדנית והנקיה שלו, בסגנון קלמנטי, והקלאסיות המאוזנת שלו נגדו את המגמה של סערת רגשות, ברק וזוהר, שמייצגיה האופייניים היו ליסט ומאיירבר. הומל, שהלחין פחות ופחות אך עדיין נהנה מכבוד והערכה מת בשלווה בוויימאר ב-1837. כ"בונה חופשי" (כמו מוצרט), הוריש חלק נכבד מן הגן המפורסם שמאחורי מעונו בוויימאר ללשכה של הבונים החופשיים.
יצחק ארד
יצחק ארד (11 בנובמבר 1926 – 6 במאי 2021) היה לוחם במחתרת כנגד הנאצים, איש הפלמ"ח, קצין בדרגת תת-אלוף בצה"ל, היסטוריון ויושב ראש הנהלת יד ושם במשך שנים רבות. נודע במיוחד בשל פעילותו בהנצחת זכר השואה.
אברהם נוימן
אברהם נוימן (נולד ב-14 ביוני 1949 בישראל) הוא מתמטיקאי ישראלי בתחום תורת המשחקים, פרופסור למתמטיקה במרכז לחקר הרציונליות ובמכון איינשטיין למתמטיקה באוניברסיטה העברית בירושלים. בשנים (2014–2018) כיהן כנשיא הסניף הישראלי של האגודה לתורת המשחקים.
יצחק ענפי
תולדות חייו
ענפי נולד בפולין, בעיירה סנדומייז'. הוא קיבל חינוך מסורתי, למד בישיבה והוסמך לרב. הוא השתלם בכוחות עצמו, למד עברית והיה ציוני. ענפי שאף לעלות לארץ ישראל ולהשתלם בסמינר בית הכרם בירושלים.
יצירתו
בשנת 1960, ביום השנה לפטירתו, יצא ספרו "יחיד בין רבים" (בהוצאת יבנה), המתאר דמויות יהודים כפריים בודדים בתוך הכפר הנכרי. בחלקו השני הנציח את דמויות העיירה צוייזמיר, שהיא ערש ילדותו. יצחק ענפי סיים לכתוב את הספר, אך לא זכה להוציא אותו לאור בחייו.
פיזיולוגיה של הכליה
גופיף הכליה
85% מהנופרונים הם קורטיקלים, כלומר הצינורית שלהן לא נכנסת עמוק למדולה. 15% הם Juxtameduulary- כלומר, שולחים את הצינוריות שלהן לעומק המדולה. נופרונים אלו משתתפים ביצירת שתן היפראוסמוטי. סט הקפילרות שנכנס אל תוך המדולה נקרא Vasa Recti.
מרוץ שליחים
בתקופה המודרנית, מרוצי השליחים הוכרו כמקצוע ספורט פורמלי רק בתחילת המאה ה-20. מרוצי שליחים לגברים באולימפיאדת סטוקהולם (1912), ומרוצי שליחים לנשים באולימפיאדת אמסטרדם (1928).
רשות הטבע והגנים
מהקמת שתי הרשויות ועד איחודן
בשנת 1989, נרשם שיא המתקיים עד היום של השטח הגדול ביותר שהוכרז כגן לאומי או כשמורת טבע כששטח של 1,669,755.2 דונם הוכרז כשמורת טבע וכגן לאומי. באותה השנה, הוכרזה שמורת הטבע הגדולה בישראל, שמורת הר הנגב.
הכרזות על שמורות טבע וגנים לאומיים
הכרזות על שמורות טבע וגנים לאומיים לאורך השנים:
המרכז הארצי להצלת צבי ים
המרכז מספק מקום מוגן לטיפול בצבי ים פגועים שנפלטו אל החוף, מאפשר רבייה ואימון לקראת שחרור אל הטבע, דואג להשבת הצבים אל הים, עוסק בחינוך ובהסברה ועורך מחקרים בנושא; כל זאת במטרה לייצב את אוכלוסיית צבי ים לאורך חופי הארץ.
פרסי פילמפייר
בנוסף לאירוע הדגל, טקס הפרסים עצמו, לפילמפייר יש גם גרסאות לתעשיות קולנוע הודיות אחרות, כגון פרסי פילמפייר לקולנוע דרום הודי, פרסי פילמפייר לקולנוע מראטי, ופרסי פילמפייר לקולנוע במזרח הודו.
בסאם א-ראווי
בסאם הישאם א-ראווי (בערבית: بسام هشام الراوي בתעתיק: בסאם השאם אלראוי; נולד ב-16 בדצמבר 1997 בבגדאד שבעיראק) הוא כדורגלן קטרי המשחק בעמדת הבלם בקבוצת א-דוחייל מליגת העל הקטרית ובנבחרת קטר.
קריירת מועדונים
ב-28 ביולי 2017 חתם א-ראווי בא-דוחייל מליגת העל הקטרית.
משתה לעורבים
מעלה המלך
בעקבות מותו והלווייתו של טיווין לאניסטר, שלטונה של סרסיי כמלכה העוצרת מאופיין בהעדפת מקורבים פרועה. מועצת המלך מכילה חברים נאמנים, אך חסרי יכולות. היא מתעלמת מעצותיו המעשיות של דודה, קוואן לאניסטר, ומאחיה, ג'יימי לאניסטר, ומפגינה ניכור כלפי שניהם. חוסר האמון ההולך וגובר של סרסיי בבית טיירל מכביד על שלטונה גם הוא, שמופגן במיוחד כלפי מארגארי טיירל, אותה סרסיי קושרת לנבואה העתיקה שנחשפה אליה בילדותה מפיה של 'מאגי צפרדע'. לפי הנבואה, היא תראה את כל ילדיה מוכתרים, אך גם תראה אותם מתים לפניה; ויום אחד תאבד את מעמדה לטובת מלכה אחרת, לפני שהיא תמות בידיו של "הוולונקאר" ("אח קטן" בוליריאנית גבוהה, שסרסיי מפרשת כטיריון, שהרג בעצמו את טיווין).
שלטונה מוביל לחובות כספיים, המתווספים לנוכח חוסר היכולת של המנהלים הכלכליים במועצה שלה, אותם היא חבה לבנק הברזל של בראאבוס. כאשר סרסיי מפטרת את נציגיה, בנק הברזל מסרב להעניק לה הלוואות חדשות ודורש את תשלום כל החובות, ובכך כמעט משתק את כלכלת ווסטרוז. על מנת ליישב את חובות הממלכה לאמונת השבעה, סרסיי מותירה למאמיניה הפורמליים להקים מחדש את הסדר הצבאי של האמונה, בעודה מתעלמת מהניגודיות שהדבר יוצר לאור עמדתה כמלכה.
בתקווה להחליש את ההשפעה של בית טיירל, סרסיי שולחת את סר לוראס טיירל להביא לסופו של המצור של סטאניס באראתיאון על דרגונסטון. כתוצאה מכך, נופלים בקרב כאלף אנשים, וסר לוראס עצמו נפצע אנושות. בנוסף סרסיי רוקמת מזימה לגרום לאמונת השבעה להאשים את מארגארי בניאוף ולהביא למשפטה אך המזימה נכשלת ומביאה לתוצאה הפוכה: ההנהגה הדתית אוסרת את סרסיי בעבור אישומים דומים, אם כי לא מומצאים.
דורן
בדורן, דוראן מארטל מתעמת עם שלוש מבנותיו של אחיו, הנסיך אוברין מארטל, שדורשות נקמה על מותו של אביהן. בגלל שהן הרבו להתסיס את העם, דוראן כלא אותן בארמונו מטעמי ביטחון.